S-5165/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. nóvember 2021, á hendur R-kk-þgf B-kk-þgf G-kk-þgf, kt. [...], [...], Reykjavík, fyrir eftirtalin umferðar- og fíkniefnalagabrot, með því að hafa:

1. Mánudaginn 12. október 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 16 ng/ml) um Nesveg í Reykjavík, við Faxaskjól, þar sem lögregla stöðvaði aksturinn og haft í vörslum sínum 34,11 gaf maríhúana, sem ákærði framvísaði við afskipti lögreglu.

2. Föstudaginn 30. október 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,0 ng/ml) suður Geirsgötu í Reykjavík, þar sem lögregla stöðvaði aksturinn.

3. Föstudaginn 20. nóvember 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 195 ng/ml og tetrahýdrókannabínól 6,8 ng/ml) suður Hjallaveg í Reykjavík, við hús nr. [...], þar sem lögregla stöðvaði aksturinn og haft í vörslum sínum 0,47 gaf kókaíni, sem lögreglumenn fundu við öryggisleit á ákærða.

4. Sunnudaginn 22. nóvember 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,4 ng/ml og tramadól 30 ng/ml) um Barðastaði í Reykjavík, við hús nr. [...], þar sem lögregla hafði afskipti af ákærða.

5. Fimmtudaginn 7. janúar 2021, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 26 ng/ml og tetrahýdrókannabínól 12 ng/ml) austur Höfðabakka í Reykjavík, við Blikahóla, þar sem lögregla stöðvaði aksturinn og haft í vörslum sínum 25,87 gaf maríhúana, sem lögreglumenn fundu við leit í bifreiðinni [...].

6. Fimmtudaginn 4. mars 2021, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 125 ng/ml og tetrahýdrókannabínól 9,4 ng/ml) um Suðurlandsveg, við Mýrdalssand í Skaftárhreppi, þar sem lögregla stöðvaði aksturinn og haft í vörslum sínum 13,79 gaf maríhúana, sem ákærði framvísaði við afskipti lögreglu.

7. Föstudaginn 5. mars 2021, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 50 ng/ml og tetrahýdrókannabínól 4,9 ng/ml) um Suðurlandsveg, við Kirkjubæjarklaustur, á vegarkafla í Eldhrauni, þar sem lögregla stöðvaði aksturinn.

8. Laugardaginn 6. mars 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 85 ng/ml og tetrahýdrókannabínól 4,3 ng/ml) austur Vífilsstaðaveg í Garðabæ, við Norðurbrú, þar sem lögregla stöðvaði aksturinn.

9. Sunnudaginn 2. maí 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 20 ng/ml) um Heiðmerkurveg í Garðabæ, austan við Maríuhella, þar sem lögregla stöðvaði aksturinn.

10. Fimmtudaginn 22. júlí 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 10 ng/ml) um Bæjarlind í Kópavogi, við KFC, þar sem lögregla stöðvaði aksturinn.

11. Föstudaginn 3. september 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 450 ng/ml og tetrahýdrókannabínól 5,5 ng/ml) um Víkurveg í Reykjavík, þar sem lögregla stöðvaði aksturinn skömmu síðar.

Teljast brot í öllum liðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og brot í liðum 1., 3., 5. og 6. einnig við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019, frá 5. mars 2021 er ákærði var sviptur ökurétti til bráðabirgða, sbr. 7. tl. Þá er krafist upptöku á 73,77 gaf maríhúana og 0,47 gaf kókaíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. október 2021, hefur ákærða tvisvar verið gert að greiða sekt vegna fíkniefnalagabrota með lögreglustjórasáttum 16. janúar 2014 og 17. nóvember 2015.

Með hliðsjón af framangreindum atriðum, sakarefni málsins, ákvæðum 77. gr. almennra hegningarlaga nr. 19/1940 og að virtum sakarferli ákærða þykir refsing ákærða hæfilega ákveðin fangelsi í 80 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fimm ár frá birtingu dómsins að telja.

Með vísan til lagaákvæða í ákæru eru gerð upptæk til ríkissjóðs 73,77 grömm af maríhúana og 0,47 grömm af kókaíni, sem lögregla lagði hald á við rannsókn málsins.

Ákærði greiði 1.359.375 krónur í sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir J-kk-þf K-kk-þf saksóknarfulltrúa.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf B-kk-nf G-kk-nf, sæti fangelsi í 80 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm ár frá birtingu dómsins að telja.

Upptæk eru gerð til ríkissjóðs 73,77 grömm af maríhúana og 0,47 grömm af kókaíni.

Ákærði greiði 1.359.375 krónur í sakarkostnað.

S-kk-nf G-kk-nf